Nacionalinė Mikalojaus Konstantino Čiurlionio menų mokykla

Nacionalinė Mikalojaus Konstantino Čiurlionio menų mokykla (kurį laiką vadinta gimnazija) – valstybinė internatinio tipo dieninė, savarankiško mokymosi bendrojo lavinimo mokykla Vilniuje, T. Kosciuškos g. 11, vykdanti pradinio, pagrindinio, vidurinio ir papildomo ugdymo programas. Įstaigos kodas 111966952.

Tai menų ir bendrojo pradinio, pagrindinio ir vidurinio ugdymo švietimo institucija, skirta itin gabiems menui vaikams, rengianti būsimuosius profesionalius muzikantus, baleto artistus ir dailininkus. Mokyklos veikla pagrįsta Lietuvos švietimo tradicijomis, meninės, praktinės bei metodinės veiklos patirtimi ir Europos klasikinio meno ugdymo principais, metodika bei programomis, praplečiant ugdymo turinį šiuolaikinės meninio ugdymo pedagogikos naujovėmis bei medijų atradimais, mokyklos auklėtiniui suteikiant galimybę studijuoti Lietuvos bei užsienio šalių meninio profilio aukštosiose mokyklose, užtikrinant aukščiausio meistriškumo profesionalų rengimo tęstinumą.

Besimokantys mokyklinio amžiaus vaikai iš visos Lietuvos gyvena mokyklos bendrabutyje. Čia, be savo specialybės (dailės, muzikos ar šokio) įgūdžių, jie gauna ir vidurinį išsilavinimą.

Biblioteka 
Įkurta 1945 m. Paskirtis – užtikrinti mokyklos mokymo krypčių informacinį ir dokumentinį aprūpinimą.

Istorija 

Įsteigta 1945 m. lapkričio 26 d.
Keitėsi jos pavadinimai:
 Vilniaus dešimtmetė muzikos mokykla (1945–1957 m.);
 Vilniaus specialioji muzikos mokykla (1957–1960 m.);
 Vilniaus vidurinė meno mokykla-internatas (1960–1965 m.);
 Vilniaus M.K.Čiurlionio vidurinė meno mokykla-internatas (1965–1994 m.). (1986 m. choreografijos skyrius reorganizuojamas į Vilniaus baleto mokyklą);
 Vilniaus Mikalojaus Konstantino Čiurlionio menų gimnazija (1994–2001 m.);
 2001-04-30 Švietimo ir mokslo ministro įsakymu Nr.720 M.K.Čiurlionio menų gimnazija ir Vilniaus baleto mokykla reorganizuojama į Nacionalinę Mikalojaus Konstantino Čiurlionio menų mokyklą.

Direktoriai 

 1945–1947 m. Domas Andrulis;
 1947 m. (12 mėn.) Jonas Bendorius;
 1947–1956 m. Liudmila Keželytė;
 1956–1959 m. Veronika Fakejevaitė;
 1959–1960 m. Vaclovas Furmanavičius;
 1960–1970 m. Dainius Trinkūnas;
 1970–1983 m. Vytautas Sereika;
 1983–1994 m. Aleksandras Jurgelionis;
 1994–2020 m. Romualdas Kondrotas;
 nuo 2020 m. lapkričio mėn. – Dainius Numgaudis.

Žymūs mokiniai 
Muzikai, dailininkai

 Gediminas Akstinas;
 Jonas Aleksa;
 Feliksas Bajoras;
 Kęstutis Balčikonis (g. 1952 m.);
 Leopoldas Digrys;
 Rimantas Driežis;
 Aldona Dvarionaitė;
 Jurgis Dvarionas;
 Davidas Geringas;
 Giedrė Gučaitė;
 Jurga Ivanauskaitė;
 Gintaras Januševičius;
 Vidmantas Jusionis;
 Kipras Mašanauskas;
 Šarūnas Nakas;
 Onutė Narbutaitė;
 Bernardas Vasiliauskas;
 Petras Geniušas;
 Gintaras Rinkevičius;
 Mūza Rubackytė;
 Vainius Sodeika;
 Juozas Širvinskas;
 Mirga Gražinytė-Tyla;
 Daiva Račiūnaitė-Vyčinienė;
 Agnė Narušytė;

Šokėjai (LNOBT solistai)

 Romas Ceizaris
 Inga Cibulskytė
 Jurgita Dronina
 Aušra Gineitytė
 Petras Skirmantas
 Kristina Gudžiūnaitė
 Olga Konošenko
 Martynas Rimeikis
 Ignas Armalis
 Ernest Barčaitis
 Eligijus Butkus
 Neringa Česaitytė
 Kipras Chlebinskas
 Mantas Daraškevičius
 Greta Gylytė
 Jeronimas Krivickas
 Rūta Lataitė
 Jonas Laucius
 Marius Miliauskas
 Igoris Zaripovas
 Voicech Žuromskas
 Inga Augutytė
 Tomas Ceizaris
 Margarita Simonova
 Rūta Jezerskytė
 Jonas Katakinas (1950–2005)
 Karolina Matačinaitė
 Julija Stankevičiūtė
 Edvardas Smalakys
 Eimantė Šeškutė
 Vaida Šniurevičiūtė
 Eglė Špokaitė
 Julija Šumacherytė
 Gediminas Švendravičius
 Jolanta Valeikaitė
 Edvinas Jakonis

Choreografai

 Anželika Cholina
 Jurijus Smoriginas
 Vytautas Brazdylis
 Gytis Ivanauskas (baigė dailės skyrių)
 Martynas Rimeikis
 Aušra Krasauskaitė

Tradicijos 
Nuo 1974 m. kasmet Nacionalinės M. K. Čiurlionio menų mokyklos abiturientai stato Čiurlioniukų opera. Šiame mokinių kūrybiniame projekte dalyvauja visų trijų meno sričių – muzikos, baleto ir dailės moksleiviai. Prieš naujuosius metus vyksta renginys Viva la musica, kuriame koncertuoja patys geriausi įvairių specialybių muzikos skyriaus mokiniai, renginio metu apdovanojami gabiausi metų moksleiviai. Balandžio mėnesį vyksta „Mokinių kūrybos pavasaris“, kurio metu mokiniai atlieka savo pačių sukurtas kompozicijas. Jau daugelį metų vyksta koncertų ciklas „Po Čiurlionio žvaigžde“. Šių koncertų dalyviai yra mokyklos pedagogai „Koncertuoja mūsų mokytojai“ ir mokinių muzikantų šeimos „Koncertuoja muzikantų šeimos“. Gražia tradicija jau tapo naujametinis mokyklos simfoninio orkestro ir solistų koncertas „Muzikiniai fejerverkai“(orkestro menovadovas ir dirigentas M.Staškus). Puikias koncertines programas rengia ir mokyklos 6-12 kl. choras, vadovas Romualdas Gražinis, chormeisterė Gitana Trimirkaitė.

Papildoma veikla 
Gabių menui vaikų centras – mokyklos struktūrinis padalinys, organizuojantis ir koordinuojantis Lietuvos gabių menui vaikų sistemą, sudarant sąlygas gabiems menui vaikams rinktis jų poreikius ir interesus atitinkantį ugdymą ir lygias saviugdos galimybes.

„Minimūza“ – paruošiamoji grupė, kurioje mokoma muzikos, dailės ir baleto. Išklausę mokymo programą, vaikai gauna baigimo pažymėjimą.

Muzikos grupėse 4-6 metų vaikai dainuoja, solfedžiuoja, atlieka ritmo užduotis, lavina muzikinę atmintį, groja ritminiais muzikos instrumentais, improvizuoja, žaidžia, šoka, klausosi muzikos bei išmoksta muzikinio rašto pradmenų.

Dailės grupėse 6-15 metų vaikai mokomi piešimo ir kompozicijos – spalvomis reikšti temą, nuotaiką, išgyvenimą, formą ir erdvę. Jie skatinami stebėti ir geriau pažinti juos supančią aplinką, ugdomas meninis skonis tautinės kultūros pagrindu.

Baleto grupėse 5-6 metų vaikai mokomi ritmikos, šokio, kūno plastikos, diegiami muzikos suvokimo pradmenys.

Vaikai dalyvauja parodose ir koncertuose.

Nuorodos 

 Oficiali svetainė

Šaltiniai 

Lietuvos meno mokyklos
Vilniaus mokyklos
Lietuvos gimnazijos
Antakalnis